**ประเด็นขั้นตอนการจัดการตลาดนัดสีเขียว**

**โครงการตลาดนัดสีเขียว**

**กองทุนหลักประกันสุขภาพเทศบาลตำบลคำบง อำเภอห้วยผึ้ง จังหวัดกาฬสินธุ์**

©©©©©©©©©©©©©©©©

1. **หลักการและเหตุผล**

พื้นที่ตำบลคำบง ส่วนใหญ่ประกอบอาชีพเกษตรกรรม มีการปลูกข้าว ปลูกอ้อย ปลูกมันสำปะหลัง การเลี้ยงสัตว์เศรษฐกิจ ไม้ผล การปลูกพืชฤดูแล้งและการปลูกพืชผักต่างๆ นอกจากนี้ยังมีโรงงานอุตสาหกรรมที่มีผลิตภัณฑ์ด้านการเกษตร โรงงานอุตสาหกรรมด้านการผลิตไฟฟ้าจากไบโอก๊าช ทำให้ประชากรในพื้นที่มีงานทำและมีรายได้ตลอดปี

ด้านการตลาดการเกษตร กระทรวงเกษตรและสหกรณ์ มีนโยบายสนับสนุนการจัดตลาดนัดเกษตรสีเขียวเพื่อให้มีช่องทางการตลาด หรือมีสถานที่จำหน่ายผลผลิตสินค้าเกษตรโดยเฉพาะสินค้าเกษตรที่ผลิตตามระบบการผลิตสินค้าเกษตรที่ดีมีคุณภาพ และกำหนดให้เกษตรกรผู้ผลิตเป็นผู้จำหน่ายสินค้าเอง ในตลาดดังกล่าว ผลัดเปลี่ยนหมุนเวียนกันมาจำหน่ายอย่างทั่วถึง เปิดโอกาสให้เกษตรกรได้พบปะกับผู้บริโภคโดยตรง ได้แลกเปลี่ยนเรียนรู้ระหว่างกัน ทำให้เกษตรกรปรับเปลี่ยนพฤติกรรมการผลิต ให้สินค้ามีคุณลักษณะและปริมาณสอดคล้องกับความต้องการของผู้บริโภค ในขณะที่ผู้บริโภคเกิดความมั่นใจในคุณภาพ และความปลอดภัย ของสินค้า ส่งผลให้เกษตรกรสามารถช่วยเหลือตนเองได้แบบค่อยเป็นค่อยไป เป็นวิถีดำเนินการที่เสริมสร้างความแข็งแรงให้แก่เกษตรกรในการผลิตสินค้าเกษตรที่ดี และเกษตรกรสามารถพึ่งพาตนเองได้

กองทุนหลักประกันสุขภาพเทศบาลตำบลคำบง อำเภอห้วยผึ้ง จังหวัดกาฬสินธุ์ จึงได้ดำเนินโครงการดังกล่าวนี้ขึ้น เพื่อให้เห็นถึงคุณค่าและความสำคัญถึงการจำหน่ายสินค้าด้านการเกษตร และความปลอดภัยของผู้บริโภค

**ประเด็น**

**1.ขั้นตอนกระบวนการการจัดตลาดนัดสีเขียวเทศบาลตำบลคำบง อำเภอห้วยผึ้ง**

**จังหวัดกาฬสินธุ์**

**วัตถุประสงค์**

**1.เพื่อจัดทำแนวทางตลาดนัดสีเขียว ให้เกิดการดำเนินงานอย่างเป็นรูปธรรม อย่างเป็นระบบครบ**

**วงจร**

2.เพื่อให้เกษตรกรมีสถานที่จำหน่ายสินค้าเกษตรที่มีคุณภาพในระดับชุมชน

3.เกษตรกรมีโอกาสพบผู้บริโภค ได้เรียนรู้ในการวางแผนการผลิตและการตลาด

4.ผู้บริโภคมีความมั่นใจได้ซื้อสินค้าเกษตรที่มีคุณภาพ ปลอดภัย จากเกษตรกรโดยตรง

**กิจกรรม**

๕.๑ จัดทำโครงการและเสนอประธานคณะกรรมการกองทุนพิจารณาอนุมัติ

๕.๒ ประสานงานจัดหาสถานที่ที่เหมาะสมในตัวจังหวัดทั้งในด้านขนาดของพื้นที่ มีการคมนาคมสะดวก

และเป็นแหล่งเรียนรู้ด้านตลาดสีเขียวของชุมชนที่จะศึกษาดูงาน

๕.๓ ดำเนินการตามโครงการ

๕.๔ สรุปผลและรายงานให้คณะกรรมการกองทุนหลักประกันสุขภาพให้ทราบ

เป้าหมาย

ตลาดนัดวันศุกร์บ้านคำบง ตำบลคำบง อำเภอห้วยผึ้ง จังหวัดกาฬสินธุ์

การวัดผล

1.ประเมินการมีส่วนร่วมของผู้มีส่วนเกี่ยวข้อง

2.ประเมินความพึ่งพอใจของประชาชน

เครื่องมือ

1.แบบประเมินการมีส่วนร่วม

2.แบบประเมินความพึ่งพอใจ